Source: http://www.harabin.sk/odpovede-na-otazky-pre-dennik-n-4-8-2015/
Timestamp: 2017-06-28 12:12:08+00:00
Document Index: 12871539

Matched Legal Cases: ['súd ', '§ 321', '§ 322', '§ 9', '§ 255', '§ 49', '§ 285', '§ 9', 'súd ']

Odpovede na otázky pre Denník N - 4.8.2015
« Chcú odstaviť Harabina – TV Markíza, 4.8.2015
Odpovede na otázky pre denník Pravda – 5.8.2015 »
Odpovede na otázky pre Denník N – 4.8.2015
Preco vas senat nerozhodoval o oboch dovolaniach sucasne? Ako bude mozne rozhodnut o dovolani GP, ked rozhodnutim vo veci 2TdoV4/2014 ste zrusili povodne rozsudky?
Najvyšší súd Slovenskej republiky rozsudkom z 19. novembra 2013, sp. zn. 2To 4/2013, podľa § 321 ods. 1 písm. b/, c/, d/, ods. 3 Tr. por. zrušil rozsudok Špecializovaného trestného súdu, pracovisko Banská Bystrica 17. januára 2013, sp. zn. BB-3T 14/2012, vo výroku o vine v odsudzujúcej časti a vo výroku o treste a podľa § 322 ods. 3 Tr. por., uznal obvineného Ing. Ivana Maroša za vinného z pokusu trestného činu porušovania povinností pri správe cudzieho majetku podľa §§ 9 ods. 2, 8 ods. 1, 255 ods. 1, 2 písm. b/ Tr. zák. v znení účinnom pred 27. januárom 1999. Podľa §§ 255 ods. 2, 39a ods. 2 písm. a/ Tr. zák. mu uložil trest odňatia slobody vo výmere 3 roky a 2 mesiace so zaradením na jeho výkon do 1. nápravnovýchovnej skupiny. Podľa §§ 49 ods. 1, 50 ods. 1 Tr. zák. mu uložil trest zákazu činnosti spočívajúci v zákaze podnikať, pôsobiť ako štatutárny orgán alebo člen štatutárneho orgánu právnickej osoby, ktorej predmetom činnosti je podnikanie alebo vykonávať z iného právneho dôvodu pôsobnosť takého orgánu v trvaní 7 rokov.
Oslobodzujúca časť rozsudku špecializovaného trestného súdu, ktorou bol obvinený Ing. Ivan Maroš podľa § 285 písm. b/ Tr. por. oslobodený spod obžaloby prokurátora Úradu špeciálnej prokuratúry Generálnej prokuratúry SR Bratislava, sp. zn. VII/1 Gv 51/08 – 98 z 24. apríla 2012, pre skutok v bode II, obžalobou kvalifikovaný ako trestný čin sprenevery spolupáchateľstvom podľa §§ 9 ods. 2, 248 ods. 1, 4 Tr. zák. v znení účinnom do 31. augusta 1999, ostala nedotknutá, čím oslobodenie obvineného spod obžaloby pre skutok v bode 2 nadobudlo právoplatnosť.
Obvinený podal dovolanie proti rozsudku najvyššieho súdu z 19. novembra 2013 na súde prvého stupňa 13. decembra 2013, ktoré bolo dovolaciemu súdu predložené 11. marca 2014. Vec bola vedená pod sp. zn. 2 TdoV 4/2014 a bola rozhodnutá na neverejnom zasadnutí s verejným vyhlásením 13. mája 2015.
Najvyššiemu súdu bolo 7. júla 2014 predložené dovolanie, ktoré podal generálny prokurátor na súde prvého stupňa 14. mája 2014, proti oslobodzujúcej časti rozsudku. Vec je vedená pod sp. zn. 2 TdoV 13/2014.
Dovolací súd vybavuje veci priebežne, podľa nápadu a zložitosti berúc do úvahy povahu dovolania ako mimoriadneho opravného prostriedku. Prednostne sa v zmysle Ústavy SR vybavujú väzobné veci.
Bratislava, 4. augusta 2015 Štefan Harabin